paragraph_text: 2000-te su bile mračno doba za Bahiju. Osvojila je samo jedno državno prvenstvo. K tome je 2003. ispala u Série B, a onda 2005. ispala je u Série C. Dvije je godine provela na dnu brazilskog ligaškog sustava. 2007. vratili su se u drugi razred brazilskog nogometa te se nakon velikog pohoda 2010. vratio u Série A nakon osam sezona. Bahia je od 1951. domaće utakmice igrala na stadionu Fonte Nova koji je bio kapaciteta 66.080 gledatelja. Nakon nesreće koja se zbila na stadionu 2007. godine, Tricolor je igrao utakmice na stadionu Pituaçu. Bahijina Fonte Nova ponovo je otvorena 2013. kao Arena Fonte Nova, suvremena arena sagrađena za svjetsko prvenstvo 2014. i Bahia se vratila na staro mjesto. Tradicionalni domaći dres su bijela majica, plave hlačice i crvene čarape. Dugogodišnji rival Bahije je protivnik iz iste savezne države, Esporte Clube Vitória. Dvoboji između ovih dvaju klubova poznati su kao Ba–Vi.